Na podlagi 104. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg , 3/22 – ZDeb in 165/22 – ZZNŠP v nadaljevanju: ZUJIK) in 6. člena Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16; v nadaljevanju: Pravilnik) Ministrstvo za kulturo Republike Slovenije objavlja

**Javni poziv za izbor kulturnih projektov**

**pridobitve kakovostne otroške literature v romskem jeziku 2025/26**

**(JPP-Prevod slikanice-2025/26)**

1. Naziv in sedež naročnika javnega poziva

Republika Slovenija, Ministrstvo za kulturo, Maistrova ulica 10, Ljubljana (v nadaljevanju: ministrstvo).

1. **Predmet in namen javnega poziva**

Predmet javnega poziva je financiranje kulturnih projektov pridobitve prevodov kakovostne otroške literature izvirnih slovenskih avtorjev ali slovenskega ljudskega slovstva v romski jezik, ki bodo izvedeni najkasneje do 30. 10. 2026. Kulturni projekt je pridobitev dveh dvojezičnih slikanic, in sicer ene slikanice s prevodom v prekmursko narečje romskega jezika in druge slikanice s prevodom v dolenjsko narečje romskega jezika.

Namen javnega poziva je spodbujanje bralne kulture med pripadniki romske skupnosti v slovenskem in romskem jeziku, podpora prevajalcem v romski jezik ter s tem ohranjanje in razvoj romskega jezika.

V tem pozivu uporabljeni izrazi, ki se nanašajo na osebe in so zapisani v slovnični obliki za moški spol, so uporabljeni kot nevtralni za ženski in moški spol.

1. Področje javnega poziva in dodatne določbe predmeta javnega poziva

Ministrstvo v okviru javnega poziva razpisuje financiranje projektov s področja kulturne raznolikosti in človekovih pravic. Financira pridobitev slikanice s ponatisom slovenskega literarnega dela ter s prevodom tega istega literarnega dela iz slovenskega jezika v dve narečji slovenskih Romov. **Vsak izvajalec izvede kulturni projekt** **pridobitve slikanice** **dveh dvojezičnih slikanic**, in sicer en izvod v slovenskem jeziku s prevodom v prekmursko narečje romskega jezika in drugi izvod v slovenskem jeziku s prevodom v dolenjsko narečje romskega jezika. V vsakem izvodu morata biti oba jezika zastopana **enakovredno**.

**Kakovostna otroška literatura** po tem javnem pozivu je po vsebini slikanica, po težavnosti primerna za otroke 1. triletja osnovnošolskega izobraževanja, izvorno slovenskega avtorja ali ljudskega izvora in **predhodno že izdana** v slovenskem jeziku ter izbrana na en od dveh načinov:

- iz Seznama priporočene kakovostne otroške literature, ki je del javnega poziva ali

- izmed prejemnic stanovskega priznanja zlata hruška.

**Seznam priporočene kakovostne otroške literature** je nastal na podlagi sodelovanja 27 osnovnih šol z romskimi učenci, Ministrstvom za vzgojo in izobraževanje, Ministrstvom za kulturo, Javno agencijo za knjigo RS ter Mestno knjižnico Ljubljana. Seznam vključuje kakovostne slikanice, po težavnosti primerne za otroke 1. triletja osnovnošolskega izobraževanja, izvorno slovenskega avtorja ali ljudskega izvora in predhodno že izdane v slovenskem jeziku, lahko tudi dobitnice strokovne nagrade.

V kolikor prijavitelj v izbor predlaga kulturni projekt pridobitve prevoda literarnega dela, ki ni na Seznamu priporočene kakovostne otroške literature, mora predlagano slikanico **izbrati izmed prejemnic stanovskega priznanja zlata hruška**, ki jo podeljujeta Mestna knjižnica Ljubljana in Zveza bibliotekarskih društev Slovenije.

Za zagotovitev uspešne izvedbe kulturnega projekta mora izvajalec kulturni projekt izvesti v **sodelovanju z založbo** (sklenjena pogodba), ki mora imeti za prijavljeno literarno delo **že urejene vse avtorske pravice** ali izkazati, da je delo prosto

Slikanica mora biti izdana v **najmanj 500 izvodih** vsakega od obeh narečij in imeti **trde platnice**. V sklopu projekta mora izvajalec zagotoviti distribucijo okvirno 400 izvodov slikanic v vsakem narečju po **Seznamu prejemnikov**, ki ga bo ministrstvo posredovalo tekom izvajanja projektov.

1. Cilj javnega poziva

Cilji javnega poziva so:

- spodbujanje pripadnikov romske skupnosti k branju kakovostne otroške literature v slovenskem in romskem jeziku,

- podpora prevajanju in izdajanju slovenskih knjižnih del ali del slovenskega ljudskega slovstva v romskem jeziku,

- podpora prevajalcem iz slovenskega v romski jezik ter s tem podpora dejavnostim za ohranjanje in razvoj romskega jezika,

- spodbujanje in podpora romskim nevladnim organizacijam za izvedbo projekta pridobitve kakovostne otroške literature v romskem jeziku in

- spoznavanje in promocija romskega jezika.

1. Pomen izrazov

**Prijavitelj projekta** je izvajalec kulturnega projekta, ki izpolnjuje vse pogoje za sodelovanje na pozivu in bo v morebitni sklenjeni pogodbi naveden kot pogodbena stranka. Prijavitelj projekta je nosilec pravic, odgovornosti in dolžnosti, povezanih z izvedbo projekta. Prijavitelj je **nepridobitna organizacija s statusom pravne osebe zasebnega prav**a, ki je organizirana kot društvo, zveza društev, zasebni zavod ali druga nevladna organizacija. Nevladno organizacijo opredeljuje 2. člen Zakona o nevladnih organizacijah (ZNOrg, objavljen v Uradnem listu RS št. 21/18).

**Izvajalec** je prijavitelj, katerega vloga izpolnjuje splošne pogoje in kriterije, določene v besedilu tega javnega poziva in je z njim na podlagi prejete odločbe o financiranju sklenjena pogodba o financiranju kulturnega projekta.

**Kulturni projekt** so kulturne aktivnosti, ki so po zasnovi, vsebini, izvedbi in obsegu zaključena celota, kar je mogoče razbrati iz izpolnjenega prijavnega obrazca. Izvedba kulturnega projekta obsega izbor ustreznega literarnega dela za prevod, ureditev sodelovanja z založbo, ureditev sodelovanja s prevajalcema, organizacija projektnih aktivnosti, projektno vodenje, zagotavljanje distribucije ipd.

**Zagotovljeno sodelovanje z založbo, ki ima urejene vse avtorske pravice** pomeni, da ima prijavitelj sklenjeno ustrezno pogodbo z založbo, z dogovorjenimi pravicami in obveznostmi in s pisnim zagotovilom založbe, da ima založba urejene vse avtorske pravice za prijavljeno literarno delo ali z izkazom, da je delo prosto. Založba mora torej predhodno že pridobiti vsa potrebna soglasja vseh avtorjev za izdajo slikanice in prevoda.

**Reference prevajalca v posamezno narečje romskega jezika** pomeni, da ima vsak posamični prevajalec vsaj 3 prevedena dela v ustrezno narečje romskega jezika, ki so javno objavljena, kar je razvidno iz seznama objavljenih del, kopije kolofona ali povezav na spletni naslov objavljenega dela, ki jih prijavitelj priloži vlogi.

1. Pogoji za sodelovanje na pozivu

Na poziv se lahko prijavi le prijavitelj (upravičena oseba), ki izpolnjuje naslednje pogoje:

|  |  |  |
| --- | --- | --- |
| Št. | Pogoji | Dokazilo |
| 1 | je nepridobitna organizacija s statusom pravne osebe zasebnega prava, ki deluje vsaj eno leto pred objavo javnega poziva | kopija ustanovnega ali drugega ustreznega pravnega akta injavna evidenca AJPES |
| 2 | deluje na področju romske skupnosti in na področju kulturno umetniških dejavnosti v Sloveniji  | kopija ustanovnega ali drugega ustreznega pravnega akta |
| 3 | ima sedež v RS | javna evidenca AJPES |
| 4 | je slikanico izbraliz Seznama priporočene kakovostne otroške literature aliizmed prejemnic stanovskega priznanja zlata hruška | prijavni obrazecSeznam priporočene kakovostne otroške literature aliiskalnik kakovostnih mladinskih knjig na spletni strani Mestne knjižnice Ljubljana |
| 5 | prijavlja kulturni projekt pridobitve dvojezičnih slikanic, ki bosta obe izšli najkasneje do 30. 10. 2026 | prijavni obrazec,sklenjena pogodba z založbo |
| 6 | prijavlja kulturni projekt, katerega zaprošeni znesek financiranja ne presega 20.000 EUR | prijavni obrazec  |
| 7 | prijavlja projekt pridobitve dvojezičnih slikanic s trdimi platnicami v nakladi 500 izvodov vsakega narečja romskega jezika  | izjava v prijavnem obrazcu |
| 8 | ima zagotovljeno sodelovanje z založbo, ki ima urejene vse avtorske pravice | sklenjena pogodba z založbo |
| 9 | ima izpolnjene vse pogodbene obveznosti do ministrstva  | izjava v prijavnem obrazcu |
| 10 | ne prijavlja istega kulturnega projekta, ki je že bil izbran na drugem ali istem pozivu ali razpisu  | izjava v prijavnem obrazcu |

O izpolnjevanju pogojev iz točk 7., 9. in 10. prijavitelj podpiše izjavo v prijavnem obrazcu. V primeru, da ministrstvo naknadno zahteva originalna potrdila o izpolnjevanju splošnih pogojev po posameznih točkah, jih mora prijavitelj dostaviti v zahtevanem roku.

Pogoj iz 4. točke prijavitelj izpolni tako, da za prevod izbere slikanico iz Seznama priporočene kakovostne otroške literature ali izmed prejemnic stanovskega priznanja **zlata hruška**, ki jo podeljujeta Mestna knjižnica Ljubljana in Zveza bibliotekarskih društev Slovenije. Ustrezno slikanico lahko prijavitelj poišče z iskalnikom kakovostnih mladinskih knjig na spletni strani Mestne knjižnice Ljubljana (<https://www.mklj.si/pionirska/zlate-hruske/>) z izbiro kriterijev: vsa leta, ocena zlata hruška, vrsta leposlovje, po poreklu izvirno slovenske, postavitvena skupina slikanice in za začetno bralno stopnjo.

1. Izpolnjevanje pogojev poziva

Izpolnjevanje pogojev ugotavlja pristojni uslužbenec, ki ga izmed zaposlenih na ministrstvu imenuje ministrica za kulturo. Vloge, prispele na javni poziv, odpira imenovani uslužbenec po vrstnem redu prispetja vlog.

Prijavitelji formalno nepopolnih vlog bodo pisno pozvani k dopolnitvi vlog. Prijavitelj mora vlogo dopolniti v petih dneh po prejemu poziva za dopolnitev, sicer se bo štela kot nepopolna in bo s sklepom zavržena. V pozivu k dopolnitvi bo prijavitelj opozorjen, da se vrstni red obravnave določi, ko je vloga popolna.

Vloge, ki ne bodo pravočasne, popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom. Ministrstvo lahko v primeru naknadne ugotovitve neizpolnjevanja pogojev in po že izdani dokončni odločbi spremeni odločitev in z izvajalcem ne sklene pogodbe.

1. Kriteriji javnega poziva

Pri vrednotenju vlog bodo upoštevani naslednji kriteriji:

|  |  |  |  |  |
| --- | --- | --- | --- | --- |
| Št. | Kriteriji | DA | NE | Dokazilo |
| 1 | Izkazane so reference prevajalca v romski jezik – prekmursko narečje.  |  |  | Priloge – seznam objavljenih del, kopija kolofona ali povezava na spletni naslov objavljenega dela |
| 2 | Izkazane so reference prevajalca v romski jezik – dolenjsko narečje.  |  |  | Priloge – seznam objavljenih del, kopija kolofona ali povezava na spletni naslov objavljenega dela |
| 3 | Terminski načrt je realno zastavljen in omogoča uspešno izvedbo kulturnega projekta. |  |  | točka IV. Prijavnega obrazca |
| 4 | Projekt je utemeljen in realno finančno ovrednoten. |  |  | točki III. In IV. Prijavnega obrazca |
| 5 | Projekt predvideva distribucijo okvirno 400 izvodov prevoda v vsakem narečju po Seznamu prejemnikov. |  |  | točka III. Prijavnega obrazca |

1. Uporaba kriterijev

Izbrani bodo tisti prijavitelji, za katere bo v postopku preverjanja ugotovljeno, da izpolnjujejo vse kriterije, do porabe sredstev. Vloge, ki ne bodo izpolnjevale vseh kriterijev, bodo zavrnjene.

Pravočasne in popolne vloge ter vloge upravičenih oseb bo obravnavala začasna strokovna komisija po vrstnem redu njihovega prispetja, in sicer v skladu s kriteriji poziva. Vrstni red prispetja posamezne vloge se določi, ko je vloga popolna.

Strokovna komisija lahko predlaga v financiranje projekte, ki izpolnjujejo vse kriterije, do porabe sredstev. V primeru, da za zadnji še izbrani kulturni projekt ne bo več na razpolago sredstev v višini, ki jo z vlogo zaproša, bo financiranje mogoče le v višini preostanka sredstev.

1. Okvirna vrednost razpisanih sredstev

Okvirna vrednost razpoložljivih sredstev javnega poziva znaša 40.000,00 EUR. Sredstva so rezervirana na proračunski postavki 131117 »Kulturna dejavnost romske skupnosti« v sprejetem proračunu Republike Slovenije za leti 2025 in 2026.

Izvedba postopka javnega poziva JPP-Prevod slikanice-2025/26 je vezana na proračunske zmožnosti ministrstva, pristojnega za kulturo. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo postopka javnega poziva, je ministrstvo dolžno ukrepati v skladu s spremembami v državnem proračunu oziroma finančnemu načrtu ministrstva.

Če se v času izvedbe postopka javnega poziva JPP-Prevod slikanice-2025/26 zmanjša obseg sredstev, ki so v državnem proračunu namenjena za kulturo, do takšne mere, da ne zagotavlja izpolnitve ciljev javnega poziva, lahko ministrstvo iz tega razloga postopek javnega poziva ustavi, oziroma v primeru že zaključenega izbora projektov zniža obseg financiranja, spremeni ali pa prekine že sklenjene pogodbe o financiranju in izvedbi projektov.

1. Upravičenost stroškov in višina financiranja
	1. **Upravičeni stroški**

Upravičeni stroški, ki jih financira ministrstvo:

* izhajajo iz določil javnega poziva in predmeta pogodbe,
* so nujni za kakovostno izvedbo kulturnega projekta,
* nastanejo izključno za namen realizacije financiranega projekta in se lahko v celoti pripišejo temu projektu,
* so opredeljeni v prijavi prijavitelja,
* so utemeljeni ter skladni z načeli dobrega finančnega poslovanja, zlasti glede cenovne primernosti in stroškovne učinkovitosti,
* so dejansko nastali izvajalcu,
* so transparentni in preverljivi,
* so izkazani z računi, pogodbami, potrdili o izvedenih plačilih in drugo obračunsko dokumentacijo v skladu z veljavnimi računovodskimi standardi,
* niso in ne bodo sočasno financirani od drugih financerjev projekta (dvojno financiranje).

Stroški za nakup alkoholnih pijač, tobačnih izdelkov, reprezentance ter nakup osnovne opreme ali stroški investicijskega vzdrževanja niso upravičeni stroški projekta.

Upravičeni stroški projekta se izkazujejo z računi, pogodbami, potrdili o izvedenih plačilih in drugo obračunsko dokumentacijo v skladu z veljavnimi računovodskimi standardi. Prijavitelj projekta, s katerim bo sklenjena pogodba o financiranju projekta, bo izplačilo pogodbenih sredstev lahko uveljavljal z oddanim zahtevkom za izplačilo preko portala UJPeRačun, Opis postopka oddaje e-računa preko portala UJPeRačun je podrobno opisan na naslednji povezavi: <https://www.gov.si/assets/organi-v-sestavi/UJP/datoteke/storitve/e-racuni/UJPeRacun-Navodilo-za-uporabo-portala.pdf>.

* 1. **Sklopi stroškov**

Ministrstvo bo izbranim izvajalcem kulturnega projekta financiralo naslednje upravičene stroške po sklopih stroškov:

* Stroški avtorskega dela (avtorji, odkup avtorskih pravic, prevajalca ipd.), od tega **najmanj 500 EUR bruto** za posamični prevod v romski jezik;
* Strošek tiska, priprave na tisk in distribucije (oblikovanje naslovnice, prelom, distribucija po Seznamu prejemnikov ipd.);
* Stroški založnika (stroški dela založnika, stroški uredniškega dela, splošni stroški založnika);
* Splošni stroški izvajalca za organizacijo kulturnega projekta.

Izvajalec kulturnega projekta bo moral v pogodbi z založbo zagotoviti prevajalcu v romski jezik plačilo najmanj 500 EUR bruto za prevod v vsako narečje.

Izvajalec kulturnega projekta bo moral vse upravičene stroške, ki jih bo uveljavljal na projektu, izkazati z obračunsko dokumentacijo (pravne podlage in dokazila o nastanku stroškov ter dokazila o plačilu izdatkov).

* 1. **Višina financiranja kulturnega projekta**

Ministrstvo bo financiralo upravičene stroške v višini do 100 % stroškov izvedbe kulturnega projekta oziroma največ v skupni višini do 20.000 EUR za posamezni kulturni projekt.

* 1. **Morebitni prihodki**

Slikanic, ki bodo nastale v sklopu kulturnega projekta, ni dovoljeno prodajati ali menjati za finančno korist. V kolikor bo izvajalec z izvedbo kulturnega projekta pridobil prihodke, bo moral prihodke dokumentirano spremljati in prikazovati ter za višino ustvarjenih prihodkov znižati končni znesek upravičenih stroškov projekta.

1. Obdobje za porabo dodeljenih sredstev

Obdobje upravičenih stroškov je od dneva objave javnega poziva do 16. 11. 2026.

V letu 2025 so lahko izplačana proračunska sredstva v višini do 20.000,00 EUR in v letu 2026 sredstva v višini do 20.000,00 EUR. Način izplačila in plačilni roki so odvisni tudi od določil zakona, ki ureja izvrševanje proračuna Republike Slovenije.

Dodeljena proračunska sredstva se bodo izplačevala v skladu z dinamiko izplačil, opredeljeno v pogodbi o sofinanciranju kulturnih projektov, in na podlagi izdanih e-računov oziroma elektronskih zahtevkov za izplačilo s priloženo računsko dokumentacijo za posamezne upravičene stroške, pri čemer je možno zaprositi za izplačilo predplačila v višini do 30 odstotkov pogodbene vrednosti.

1. Roki javnega poziva

Poziv se začne 24. 2. 2025 in se zaključi s porabo razpoložljivih sredstev, vendar traja najdlje do 31. 7. 2025.

1. Dokumentacija poziva

Dokumentacija poziva obsega:

- besedilo javnega poziva JPP-Prevod slikanice-2025/26,

- Seznam priporočene kakovostne otroške literature,

- Prijavni obrazec z izjavo ter finančnim in terminskim načrtom in

- vzorec pogodbe o financiranju.

Dokumentacija poziva je objavljena na spletni strani ministrstva v zavihku Javne objave in je dostopna na elektronskem naslovu https://www.gov.si/drzavni-organi/ministrstva/ministrstvo-za-kulturo/javne-objave/. Na tem spletnem naslovu so tudi vsi drugi podatki, povezani s pozivom z oznako JPP-Prevod slikanice-2025/26. Dokumentacijo lahko prijavitelj v pozivnem roku dvigne tudi v glavni pisarni ministrstva, Maistrova 10, Ljubljana, v času uradnih ur ministrstva.

1. Oddaja vlog
	1. **Rok za oddajo in označba vloge**

Vloga mora biti izpolnjena na **predpisanem prijavnem obrazcu**, z vsemi dokazili in prilogami, v skladu z zahtevami tega javnega poziva in v slovenskem jeziku.

Prijavitelj mora vlogo natisniti, podpisati in žigosati, ter v poslovnem času ministrstva predložiti glavni pisarni na naslov: **Ministrstvo za kulturo Republike Slovenije, Maistrova ulica 10, 1000 Ljubljana**, najpozneje do vključno **31. 7. 2025** oziroma najpozneje ta dan oddati na pošti kot priporočeno pošiljko na naslov: **Ministrstvo za kulturo Republike Slovenije, Maistrova ulica 10, 1000 Ljubljana**.

Prijavitelj mora vlogo za financiranje kulturnega projekta oddati v zaprti ovojnici, ki je na prednji strani označena s pripisom **»NE ODPIRAJ – PRIJAVA NA JAVNI POZIV JPP-Prevod slikanice-2025/26«**. **Na hrbtni strani** ovojnice mora navesti popolni naziv in naslov (sedež) prijavitelja.

Oddaja vloge pomeni, da se prijavitelj strinja z vsemi pogoji in kriteriji poziva.

Vsi podatki vlog, prispelih na javni poziv, so informacija javnega značaja skladno z zakonom, ki ureja dostop do informacij javnega značaja, razen tistih delov vloge, ki jih prijavitelj posebej označi kot poslovno skrivnost skladno z zakonom, ki ureja gospodarske družbe. Poslovna skrivnost se ne more nanašati na celotno vlogo ali na dele vloge v zvezi z izpolnjevanjem pogojev ali ocene vloge na podlagi razpisanih meril.

* 1. **Priloge**

**Obvezne so priloge za dokazovanje izpolnjevanja pogojev:**

- sklenjena pogodba z založbo, iz katere je razvidno, da so urejene avtorske pravice za izbrano literarno delo ter plačilo prevajalcev;

**Priloge za dokazovanje izpolnjevanja kriterijev**:

- reference prevajalca v romski jezik – prekmursko narečje (seznam objavljenih del, kopija kolofona ali povezava na spletni naslov objavljenega dela za vsak prevod) in

- reference prevajalca v romski jezik – dolensko narečje (seznam objavljenih del, kopija kolofona ali povezava na spletni naslov objavljenega dela za vsak prevod).

Ministrstvo lahko po uradni dolžnosti pridobi dokazila glede izpolnjevanja pogojev iz uradnih evidenc. **Za hitrejšo obravnavo vloge** lahko prijavitelj navedena potrdila iz uradnih evidenc priloži sam (fotokopijo overjenega ustanovnega ali drugega ustreznega pravnega akta prijavitelja).

1. Zavrženje vlog

Za **prepozno** se šteje vloga (oziroma dopolnitev ali sprememba), ki ni bila na pošti oddana priporočeno do vključno 31. 7. 2025 oziroma do tega dne ni bila v poslovnem času ministrstva predložena glavni pisarni na naslovu: Ministrstvo za kulturo Republike Slovenije, Maistrova ulica 10, 1000 Ljubljana. V okviru tega roka se bodo vloge obravnavale sproti, po času prispetja popolnih vlog. Za prepozno se šteje tudi vloga, ki je prispela po razdelitvi razpisanih sredstev.

Za nepopolno se šteje vloga, ki ne vsebuje vseh obveznih sestavin, ki jih določa besedilo javnega poziva in dokumentacija poziva ter, ki je prijavitelj ne bo v celoti dopolnil niti v petih dneh od prejema poziva k dopolnitvi.

Za **neupravičeno osebo** se šteje tisti prijavitelj, čigar vloga ne izpolnjuje pogojev, določenih v besedilu poziva. Izpolnjevanje pogojev se ugotavlja na podlagi obveznih dokazil in vloge prijavitelja.

Ministrstvo bo na podlagi četrtega odstavka 111. člena ZUJIK s sklepom zavrglo:

* vloge prijaviteljev, ki jih ni vložila upravičena oseba,
* prepozne vloge in prepozne dopolnitve vlog,
* nepopolne vloge.

V primeru, da bo prijavitelj na poziv podal več vlog za isti kulturni projekt, se bo upoštevala prva vloga, preostale vloge bodo zavržene, razen če jih je mogoče obravnavati kot dopolnitve ali spremembe prve vloge. Prijavitelj lahko odda več vlog za različne kulturne projekte.

Na javnem pozivu lahko z istim kulturnim projektom kandidira le en prijavitelj. V primeru, da bo več prijaviteljev na javnem pozivu kandidiralo z istim projektom, se bo upoštevala prvoprispela popolna vloga, ostale vloge bodo zavržene.

1. Pristojna uslužbenka za posredovanje informacij in pojasnil

Pristojna uslužbenka za dajanje informacij in pojasnil v zvezi z pozivno dokumentacijo in potekom javnega poziva je Barbara Primožič, telefon: (01) 369 5949, e-pošta: barbara.primozic@gov.si.

1. Odločitev o izboru

Ministrica za kulturo na podlagi predloga strokovne komisije o vsaki ustrezni vlogi, prispeli na poziv, izda posamično odločbo, s katero odloči o odobritvi ali zavrnitvi vloge. Odločba o odobritvi je podlaga za sklenitev pogodbe. V primeru, da ne pride do sklenitve pogodbe ali da pride do odstopa od pogodbe, se lahko sprejme v financiranje vlogo naslednjega upravičenega prijavitelja, ki bi bila izbrana za financiranje, pa to ni bila zaradi porabe sredstev.

Ministrstvo bo izbralo predloge kulturnih projektov po postopku, kot ga določa Pravilnik o izvedbi javnega poziva in javnega razpisa.

1. Obveščanje o izboru

Rezultati javnega poziva bodo javno objavljeni na spletni strani ministrstva: http://www.gov.si/drzavni-organi/ministrstva/ministrstvo-za-kulturo.

 Dr. Asta Vrečko

 ministrica